
„ŞI INTRU DUHUL SFANŢ... 
CARE A GRĂIT PRIN PROOROCI' 



Pr. asist un/v. dr. Cosmin Tudor CIOCAN 

Facultatea de Teologie Ortodoxă „Sf. Ap. Andrei" 

Universitatea „Ovidius" Constanţa 

Email: furnici@yahoo.com 

Mobil: 0723198555 



Studiul de faţă intenţionează să demonstreze că introducerea 
fragmentului „Care a grăit prin prooroci' în articolul al VUI-lea din 
Simbolul de credinţă Niceo-Constantinopolitan a avut un dublu scop: pe 
de o parte formularea unei lucrări apropriate celei de-a treia Persoane a 
Sfintei Treimi pentru delimitarea personală categorică faţă de celelalte 
două Persoane faţă de care era tratat oricum altfel numai ca Persoană 
distinctă nu de multe cercuri teologice ale vremii, dar şi, pe de altă parte 
- mai important poate chiar decât primul scop formulat aici - să 
demonstreze existenţa Duhului Sfânt şi lucrarea Sa înainte de 
Cincizecime - împotriva formulărilor modaliste care persistau după 
sinodul de la Niceea. Este adevărat că demonstrarea primului scop avut 
în vedere de sinodalii de la 381 se extinde dincolo de graniţele sinodului 
de la Constantinopol şi, datorită profunzimii discuţiilor ce implică 
argumentarea lui Filioque, nu va fi subiectul principal al studiului de faţă. 



Introducere 

Sfânta Treime este cea mai mare taină; ea este taina cea de 
nepătruns cu mintea omenească şi împărtăşită nouă prin descoperirea 
dumnezeiască, atât cât ne este necesar pentru mântui re. Sfânta Biserică 
Creştină a învăţat dintotdeauna că Dumnezeu este Unul în fiinţă, dar 

întreit în persoane. Tatăl, Fiul şi Duhul Sfânt. Credinţa în Dumnezeu - 
Sfântă Treime constituie învăţătura fundamentală şi specifică a Bisericii 
Creştine. 

Implicarea Duhului în viaţa Bisericii era mai mult decât evidentă 
pentru toţi cunoscătorii Noului Testament, căci odată cu episodul 
Rusaliilor, rolul şi locul Duhului nu mai puteau fi contestate. Singurul 
lucru atacabil de adepţii sabelieni era existenţa şi lucrarea Lui înaintea 
acestui eveniment istoric. Pentru aceasta cei 150 de participanţi la 
Consta ntinopol (381) au introdus această formulă „şi întru Duhul Sfânt... 
Care a grăit prin prooroci' (Kai to Ayio rivEuua... uiÂr|0£ psooo tcov 
npocpnTcbv) (cf. 4 Regi 21.10; ). 

Deşi Vechiul Testament reliefează în mod vizibil pe Dumnezeu 
Tatăl, iar pe Dumnezeu Fiul îl propovăduieşte indirect prin intermediul 
profeţilor, totuşi sunt şi unele locuri în care se vorbeşte despre Duhul Sfânt, 
iar locurile cele mai precise din care Duhul putea fi înţeles ca Persoană 
divină sunt doar cele în legătură cu actul revelaţional sau sfinţitor. 

„Cuvântul lui Dumnezeu care prin Revelaţia Vechiului Testament 
ne pregăteştepentru primirea Lui, apoi Se întrupează, înviază şi ne 
atrage şi pe noi spre învieresi spre unirea veşnică cu El, Se descoperă în 
calitate de sens deplin al existenţei noastre, plin El însuşi de puterea 
luminătoare şi atractivă, învierea noastră înHristos este astfel scopul 
Revelaţiei şi al lumii. Dar Duhul Sfânt aduce în noi puterea acestui sens, 
dându-ne şi capacitatea să ne însuşim acest sens al existenţei şisă ne 
imprimăm de El" 1 . Sfântul Atanasie cel Mare a spus: „Cuvântul a asumat 
trupul, pentru ca noi să primim pe Duhul Sfânt. Dumnezeu S-a făcut 
purtător de trup,pentru ca omul să poată deveni purtător de Duh" 2 . 

Legătura dar şi distincţia dintre Cuvântul lui Dumnezeu şi Duhul 
se pot cel mai bine înţelege în cadrul revelaţiei. Revelaţia este 
manifestarea prezenţei şi lucrării lui Dumnezeu însuşi, iar această 
manifestare are loc atât prin cuvânt (lucrarea revelatoare a Fiului), cât şi 
prin putere (lucrarea de inspiraţie făcută de Duhul f. Cuvântul şi Sfântul 
Duh sunt cele două Persoane care efectuează împreună şiactualizează în 



1 Pr. prof. dr. Dumitru Stăniloae, Teologia dogmatică ortodoxă, voi. 1, 
Bucureşti, 1992, p. 32. 

2 Despre întruparea Cuvântului, 8, P.O., 26, col. 996 C. 

3 Cf. Pr. Prof. Dumitru Stăniloae, Sfântul Duh în revelaţie şi în Biserică, în 
"Ortodoxia", nr. 2 / 1974, p. 216. 

mod solidar toată revelaţia şi eficienţa ei până la sfârşitul lumii. Eisunt 
„cele două mâini ale Tatălui", adică cele două Persoane lucrătoare, 
dupăexpresia Sfântului Irineu. Ele fac împreună străveziu pe Tatăl în 
mod progresiv: „Strălucirea Treimii iradiază progresiv" 4 , între Cuvântul şi 
Duhul Sfânt există o reciprocitatecontinuă a revelării şi Ambii împlinesc o 
revelare comună a Tatălui şi ospiritualizare comună a creaţiei. „Niciodată 
Cuvântul nu e lipsit de Duhul, Care neface să primim pe Cuvântul, şi nici 
Duhul Sfânt, de Cuvântul cu Care ne uneşte totmai mult. Dar fiecare din 
Cei doi are poziţia proprie în acţiunea revelatoare, conformpoziţiei din 
viaţa internă a Sfintei Treimi. De aceea sunt mereu împreună" 5 . 

Distincţia dintre cele două persoane divine este însuşită de sf. 
Chirii al Alexandriei care, comentând textul de la Ioan 14. 16-17, spune: 
„numeşte pe Duhul fiinţei lui Dumnezeu-Tatăl sau al Lui, alt Mângâietor. 
Căci una este raţiunea fiinţei Amândurora, nepunându-L pe Duhul în 
afară, şi dă să se înţeleagă 6 că lucrarea Lor este tot una, a Fiului dată de 
Tatăl şi a Duhului de la Fiul. 

Sfintele Scripturi ne învaţă că Duhul Sfânt este în egală măsură 
cu Fiul Dumnezeu. Noi ştim că profeţii vorbeau din partea lui Dumnezeu. 
Sfântul Petru ne spune de asemenea că "oamenii sfinţi ai lui Dumnezeu 
au vorbit inspiraţi de Duhul Sfânt" (2 Petru 1,21). De aceea şi crezul 
niceean adaugă această propoziţie, "Care a grăit prin prooroci", 
referindu-se la Duhul sfânt. Şi iarăşi, Anania este condamnat că reţinea 
cu vicleşug unele din bunurile sale în ascuns faţă de comunitatea 
creştină, Petru l-a întrebat: "cum poate Satan să te amăgească ca să 
minţi pe Duhul Sfânt?... nu pe om îl minţi, ci pe Dumnezeu" (Fapte 5.3-5) 

Depăşind prima fază (325) a combaterii sale, arianismul a mers şi 
mai departe cu erezia subordinaţionistă, susţinând ceea ce mai devreme 
făcuse cu Dumnezeu-Fiul, anume că şi Duhul Sfânt este o creatură, 
nefiind, aşadar, Dumnezeu 7 . Multă vreme această opinie a guvernat 
scrierile patristice 8 , de aceea sfinţii părinţi participanţi la Sinodul II 



4 Sfântul Grigorie de Nazianz, Cuvântul 31, 26-27, P.G., 36, col. 161. 

5 Pr. Stăniloae, TDO, voi. 1, p. 32. 

5 Comentariu la Evanghelia Sfântului Ioan, în „Scrieri. Partea a patra", PSB 
voi. 41, Ed. Institutului Biblic şi de Misiune al BOR, Bucureşti, 2000, p. 879. 

7 Cf. Pr. Dr. Vasile Răducă, Studiu introductiv la Sfântul Ambrozie, Despre 
Duhul Sfânt, Ed. Anastasia, Bucureşti, 1997, p. 18. 

8 Acelaşi profesor arată mai departe în studiul menţionat că sf. Justin 
Martirul confundă pe Fiul cu Duhul Sfânt; sf. Irineu îl socotea pe Duhul un dar al lui 

ecumenic s-au văzut nevoiţi să facă această precizare asupra persoanei 
Duhului, existenţa şi lucrarea Lui separată de Tatăl şi Fiul în lume şi mai 
ales, lucrarea Sa anterioară momentului Cincizecimii. Pentru Eunomiu, 
Macedonie, Maratonie şi susţinătorii lor, Persoanele Sfintei Treimi se află 
într-un raport de participare subordonată una faţă de cealaltă, începând 
cu Tatăl; subordinaţionismul afecta astfel, nu numai egalitatea dintre 
Tatăl şi Fiul, ci şi pe cea dintre Duhul şi Fiul, iar opera sfinţilor părinţi s-a 
axat pe demonstrarea acestei deofiinţimi {Homoou.sios) a celor trei 
persoane; în felul acesta au răspuns atât modalismului, cât şi 
subordiaţionismului arian. 

Atrăgând atenţia asupra înşelătoarelor formule sabeliene, în vogă 
în vremea sa, Sf. Vasile cel Mare oferă la rândul său, informaţii preţioase 
cu privire la doctrina marelui ereziarh: „nu e suficient să se distingă 
persoanele, din moment ce şi Sabeliu le distingea; acest eretic zicea, 
într-adevăr, că Dumnezeu este realmente unul ca ipostas, dar că El a 
voit să ia în cuprinsul Scripturilor diferite chipuri, după cum o cereau 
diferitele situaţii." 9 



Inspiraţie, profetism şi persoana Duhului Sfânt 

Punând pe Fiul şi pe Duhul sub o „mască" distinctă de aceea a 
Tatălui, Sabeliu credea că înlătură atât pericolul marcionit al distincţiei 
dintre Dumnezeul VT, creatorul lumii materiale şi al trupurilor, pe de o 
parte, şi Dumnezeul NT, al evangheliei şi al salvării pe de alta. 
Extinzându-i concepţia la cea de-a treia „dispensaţie", cea a Duhului 
Sfânt, ucenicii său crezut că înlătură şi pericolul montanist, făcând din 
Duhul o a treia „manifestare" a monadei divine, cu aceeaşi consistenţă 
ontologică ca şi cele anterioare. De aceea actul profetic şi acţiunea de 
inspirare a proorocilor din VT era singura modalitate de a salva 
„deofiinţimea" modalistă de la admiterea în Biserică. 

Pentru a putea vorbi cât mai elocvent despre fenomenul 
revelaţiei divine este cel mai puţin probabil să folosim o cale epistemică, 



Dumnezeu făcut lumii şi uneori II identifică cu Fiul; la fel şi Teofil al Antiohiei, Sf. 
Ilarie de Poitiers, Tertulian etc. (Ibidem, p. 18) 

9 Sf. Vasile cel Mare apud pr. Adrian Niculcea, Istoria sistematică a dogmei 
trinitare, Ed. Vasiliana'98, Iaşi, 2010, p. 178. 

fiindcă, aşa cum poate recunoaşte oricine, „revelaţia este întotdeauna şi 
pretutindeni un act al lui Dumnezeu. Nimeni nu are dreptul la ea numai 
fiindcă e om; nici măcar israelitul nu are dreptul la ea, numai fiindcă e 
israelit" 10 . în cazul acesta - al cercetării epistemice a lui Dumnezeu - 
este clar de la bun început că o investigare a „revelaţiei" ar fi pur şi 
simplu inutilă şi poate chiar dezastruos de amăgitoare, însă, cercetând 
instituţia profetică în afara limitelor iudaice - care puneau oarecare 
monopol asupra acesteia din cauza relaţiei Moise-Iahveh - şi situând-o 
din perspectivă eshatologică în relaţia firească Dumnezeu-om, atunci şi 
fenomenul revelaţiei ne va apărea mult mai limpede. 

Ştim cu certitudine că în absenţa auto-dezvăluirii lui Dumnezeu 
orice afirmaţie despre Divin n-ar fi altceva decât pură speculaţie. Din 
această cauză, după ce ne-am edificat asupra originii termenului 
inspiraţiei divine - actul prin excelenţă aducător al revelaţiei - este de 
mare necesitate să oferim o viziune intrinsecă a ceea ceeste această 
inspiraţie. Şi cum altcumva am putea face acest lucru - în conformitate 
cu planul nostru de a înţelege nu neapărat revelaţia ca atare, cât mai 
degrabă funcţionalitatea acesteia - decât să interogăm pe singurii care 
au trecut prin această experienţă a întâlnirii cu divinul, pe profeţi: 
singura bază credibilă pentru o discuţie despre Dumnezeu o constituie 
revelaţia de Sine a lui Dumnezeu. Auto-revelaţia pe care o comunică 
Dumnezeu asigură ceea ce ingeniozitatea umană nu poate dobândi, 
adică o informare autentică despre Personalitatea absolută. 

Yahweh a interzis lui Israel toate tipurile de oracole, pe atunci la 
modă printre păgâni. Dacă, pentru un timp, El a consimţit să răspundă 
prin Urim şi Thummim (aparent printr-un soi de obiecte sacre pe care 
marele preot le purta într-un loc la centura ephodului luî, şi le consulta, 
la cererea autorităţilor publice în probleme de grave moment: vezi Ieşire 
28.30, cf. 1 Regi 14.40), totuşi El a abominat mereu pe cei care au făcut 
apel la magie şi divinaţie, care au practicat prevestirea şi incantaţia, care 
şi-au pus încrederea în farmece, au consultat prezicători sau ghicitori, au 
interogat spiritele morţilor (Deuteronom 18.9 ş.u.). Vorbind de 
Yehoweismul ortodox, Valaam ar putea spune în mod corect "nu este 



10 Donald M. MacKay, Internaţional Conference on Human Engineering and 
The Future of Man, Wheaton, Ilinois, 21 iulie 1975 apud Cari F.H. Henry, Dumnezeu, 
Revelaţie şi autoritate. Dumnezeu care stă şi rămâne, Ed. Cartea Creştină, Oradea, 
voi. 2, p. 23. 

vrăjitorie în Iacov, nici farmece în Israel, la vreme se va spune lui Iacov 
şi lui Israel; cele ce vrea să plinească Dumnezeul' (Numeri 23. 23). în 
lipsa altor oracole, poporul ales a fost într-adevăr mai mult decât 
compensat printr-un cadou unic în analele omenirii, darul profeţiei şi 
oficiul profetic. 

Profetismul este o instituţie religioasă specifică poporului Israel. 
Această instituţie a fost făgăduită încă în Deuteronom 17. 15-22. A 
început a se dezvolta odată cu Samuel şi a durat până în timpul lui 
Neemia (mijlocul secolului V) 11 . 

Profeţii au îndeplinit un rol deosebit în viaţa poporului biblic. 
Cuvântul profet (npo^riiria) înseamnă mai întâi a vorbi pentru altul, în 
locul altuia, a fi interpret al cuvintelor altuia. La mulţi Sfinţi Părinţi şi 
scriitori bisericeşti, ca Sfântul Ioan Hrisostom, Grigorie cel Mare sau 
Vasile cel Mare, profet înseamnă mai ales prezicător al viitorului, 
înţelegere care s-a răspândit apoi foarte mult. însemnarea primă a 
cuvântului profet este redată prin cuvântul ebraic nabi Qitn), la plural 
nebiim (D'W'q:) = profeţi. Nabi poate fi privit ca o formă pasivă de la 
rădăcina naba şi înseamnă acela căruia i se vorbeşte, adică acela care 
aude un glas lăuntric Radicalul ebraic care se află în Vechiul Testament 
numai în formele verbale hifil (a vorbi înflăcărat) sau la hitpael (a vorbi 
ca profet) este înrudit cu arabul naba'a (uv^s) = a vesti şi asirianul 
nabu Ou^S"- 1 ) = a chema, a vesti. 

Interpretarea autentică a cuvântului nabi o întâlnim în Ieşire 7.1 
şi 4.16. în primul text Dumnezeu îi zice lui Moise: „iată, Eu i te dau lui 
Faraon pe tine drept Dumnezeu, iar Aaron, fratele tău, va fi proorocul 
tău. Aşadar, tu îi vei grăi lui (Aaron) toate câte îţi voi porunci Eu, iar 
Aaron, fratele tău, va vorbi către Faraon, ca să-i lase pe fii lui Israel să 
iasă din ţara lui". Iar în Ieşire 4.16 se spune: „El e cel ce va grăi către 
popor în locul tău, aşa că el va fi gura ta, iar tu vei fi pentru el ceea ce e 
pentru tine Dumnezeu". 

Deci, după această explicaţie, profetul este „gura Domnului faţă 
de credincioşi". El vesteşte credincioşilor ceea ce Domnul îi spune. 
Profetul este, aşadar, nu atât prezicător al viitorului, cât, mai ales, 
vestitor al voii lui Dumnezeu. Numai că de fiecare dată când profetul 
primeşte cuvântul sau misiunea sa profetică acest lucru vine de la 
persoana Duhului, diferită de cea a Tatălui şi Fiului, după cum vedem din 



11 Pr. prof. VI. Prelipcean, Studiul Vechiului Testament, p. 188. 

textul profetic următor: „iată acesta este legământul mei cu ei, zice 
Domnul (Tatăl, n.n.): Duhul Meu, care odihneşte peste Tine (Fiul, n.n.) şi 
cuvintele Mele pe care le-am pus în gura ta, să nu se depărteze din gura 
ta, nici din gura urmaşilor tăi, zice Domnul, de acum şi până în veci" 
(Isaia 59. 21). Profetul îl prezintă pe Mesia ca pe Cel care vine în puterea 
ungerii cu Duhul Sfânt, ca Cel care posedă plinătatea acestui Spirit în 
sine 12 . 

în teologia ortodoxă 13 natura inspiraţiei a fost privită ca o 
harismă specială, o energie divină, concepută ca o iluminare interioară 
a aghiografului, cu consecinţe directe asupra intelectului, voinţei şi a 
puterilor executive. Rezultatul acestei iluminări a fost fixarea în scris a 
Sfintei Scripturi, considerată ca o lucrare teandrică, o colaborare divino- 
umană, pe care Ortodoxia a exprimat-o prin formula calcedoniană "unire 
fără separare şi fără confuzie" 14 . 

Constituindu-se într-o bază psihologică a revelaţiei divine 15 , prin 
inspiraţie se dă spiritului uman capacitatea de a recepta şi asimila fidel 
descoperirea ce i se face. Prin potenţarea facultăţilor sale spirituale, 
organul revelator primeşte o putere nouă de receptivitate. Aceasta este 
trăsătura de bază şi totodată acţiunea motivaţional-generatoare a ei, pe 
care de altfel o vom putea folosi şi ca o concluzie la finalul alocuţiunii 
noastre. 

Asta înseamnă că, dacă conţinutul revelaţional se transmite 
organului printr-un act special fără de care nu ar reuşi să primească 
(accepte), dar nici măcar să înţeleagă mesajul, însă cel mai important e 
faptul că acest act special se face prin potenţarea facultăţilor sale 
spirituale. Ceea ce ne lămureşte asupra a două aspecte: pe de o parte 
avem ontologic capacitatea de a-L asculta pe Dumnezeu, iar pe de altă 
parte există deja în noi o facultate anume creată şi aşezată pentru 
comunicarea cu Creatorul, însă nu suntem conştienţi de ea, nu ştim să o 
folosim. Dacă slăbirea ori nefolosirea (alterarea) acestei capacităţi se 



12 Cf. Pr. prof. Eduard Ferenţ, Dumnezeul cel viu, un/v în fiinţă şi întreit în 
persoane, Ed. Presa Bună, Iaşi, 1997, p. 244. 

13 Mircea Basarab, Autoritatea Sfintei Scripturi în Biserica Ortodoxă, în 
„Ortodoxia", 2\1980, p. 226. 

14 Paul Evdokimov, La lecture de la Bible dans l'Eglise Orthodoxe, în „Foi et 
Vie", caietele biblice, mai 1971, p. 41, apud Ibidem. 

15 Corneliu Sârbu, stat, p. 50. 

datorează căderii în păcat, se pune întrebarea dacă măcar înaintea 
căderii omul vorbea „natural" cu Dumnezeu, fără o acţiune directă 
asupra lui (dar asta esteo problemă pentru un alt capitol dogmatic, al 
harului)? 

Inspiraţia mijloceşte atât comunicarea, cât şi înţelegerea unui 
adevăr. Este întâlnită peste tot unde se descoperă un adevăr sau un fapt 
necunoscut. Din această cauză putem spune că există o inspiraţie 
generală pe care o foloseşte Dumnezeu cu toţi oamenii pentru 
descoperirea creaţiei înaintea omului, şi una specială, folosită asupra 
profeţilor pentru descoperirea planului divin (inspiraţia profetică). 

Vorbind despre modul în care se făcea în Vechiul Testament 
această vorbire interioară a luiDumnezeu faţă de profet, păr. Stăniloae 
spune: „Cuvântul prin care se comunica Dumnezeu în Revelaţia Vechiului 
Testament nu era o vorbire permanentă a Lui în interiorul profeţilor şi cu 
atât mai puţin al oamenilor" 16 . Dumnezeu nu se revela ca un cuvânt 
permanent şi motivul este imediat descoperit, pentru că „Cuvântul lui 
Dumnezeu (nu) se întrupase ca om şi (nu) se sălăşluise între oameni plin 
de har şi de adevăr". Este clar că aici păr. Stăniloae nu vorbeşte de 
altceva decât despre inspiraţie, din moment ce Cuvântul se produce în 
interiorul profetului. Faptul că nu este o acţiune permanentă ne 
demonstrează pe de o parte faptul că ea se petrecea numai la nevoie, 
când era iminentă adică transmiterea unui mesaj, iar pe de altă parte că 
el era intermitent 1 ' , deci se întâmplă mereu, chiar dacă discontinuu, însă 
frecvent. Acest fapt se vede fără doar şi poate din structura actului 
profetic de-a lungul Vechiului Testament, în care sunt presăraţi zeci de 
profeţi ca să amintească şi să descopere amănunte în vederea pregătirii 
căii lui Mesia. Intermitenţa aceasta se datora cu siguranţă distanţei 
dintre partenerii la dialog, a rupturii produse între partenerii divin şi 
uman prin căderea în păcat. Dacă am vorbi în termenii punctului de 
vedere al posedării autorului inspirat şi folosirii acestuia într-o inspiraţie 
deplină, verbală, atunci răspunsul ar fi categoric nu. Urmările ar fi 
evidente: suprapunerea subiectului divin - Hristos - cu cel uman 
(apolinarism), încălcarea totală şi definitivă a libertăţii autorului uman şi 
incapacitatea acestuia de a mai împlini ceva personal, independent 



16 Pr. prof. dr. Dumitru Stăniloae, Revelaţia ca dar şi ca făgăduinţă, în 
Ortodoxia 2/1969, p. 183. 

17 Ibidem. 

(predestinaţionism), falsitatea şi aparenţa personalităţi factorului uman 
(dochetism) ş.a. 

Teologia ortodoxă, pe baza unor argumente din Sfânta Scriptură 
şi Sfânta Tradiţie, a mărturisit contribuţia omului la fixarea în scris a 
adevărurilor revelate. Ea este de părere că iluminarea Duhului Sfânt, în 
cadrul procesului inspiraţiei, n-a anulat personalitatea autorului sfânt şi, 
în marea majoritatea, teologii ortodocşi concep actul inspiraţiei ca o 
ridicare (stimulare) la maximum a tuturor potentelor umane cu scopul de 
a-l face capabil pe autorul inspirat de primirea şi asimilarea Revelaţiei 
divine (este cazul inspiraţiei revelaţiei divine) şi, de asemenea, îi 
mijloceşte aptitudinea necesară transmiterii şi propagării (orale sau 
înscris) a adevărului divin descoperit prin revelaţie (în cazul inspiraţiei 
propovăduind . 

Multe au fost spuse cu privire la autoritatea divină şi inspiraţia 
Sfintei Scripturi [theopneustiâ). Teorii variate au fost exprimate de-a 
lungul secolelor cu privire la calea în care Biblia este lucrarea Duhului 
Sfânt. Filon din Alexandria este principalul exponent al aşa-numitei „teorii 
mecanice" de înţelegere a inspiraţiei divine de către Duhul Sfânt. Potrivit 
lui Filon, autorii Bibliei erau într-o condiţie de "stăpânit" (posession) de 
Duhul lui Dumnezeu, care se folosea de aceşti autori umani asemenea 
unor instrumente. O altă părere asupra cooperării dintre om şi Duhul 
Sfânt în cazul Sfintei Scripturi este aşa-numita „părere dinamică" 
{dynamic vieri). în cazul „cooperării" {synergy) dintre Dumnezeu şi om, 
Dumnezeu este Cel ce conduce, în timp ce omul îl urmează; Dumnezeu 
lucrează, omul acceptă lucrarea lui Dumnezeu în el, ca conlucrător cu 
Dumnezeu ce lucrează în subordinea Lui. Dintre aceste variante doctrina 
inspiraţiei ar fi cam aşa: Duhul Sfânt inspiră şi autorul sfânt urmează 
instrucţiunile Duhului Sfânt, utilizându-şi propria umanitate, întreagă şi 
căile naturale imperfecte, umane de a exprima mesajul perfect şi 
doctrina Duhului. 19 

Diferenţa între folosirea profetului ca instrument şi transmiterea 
unui conţinut cu acordul acestuia se vede foarte clar din explicaţiile 
teologilor ortodocşi care arată că „dacă cuvintele adresate de Dumnezeu 



18 C. Sârbu, st.cit, p. 53. 



19 Rt. Rev. Maximos Aghiorgoussis, Th.D., Bishop of Pittsburgh, 7776 
Dogmatic Tradition of the Orthodox Church, articol la 
http://www.qoarch.org/en/ourfaith/articles/article8038.asp 

prin prooroci în Vechiul Tetament deschideau orizonturi de lumină şi de 
nădejde evreilor, îi făceau să simtă puterea lui Dumnezeu şi preţuirea ce 
Ie-o acordă, cuvintele lui Iisus din Noul Testament comunică o şi mai 
clară şi mai înaltă lumină, procură şi mai multă bucurie şi putere celor ce 
cred, o şi mai puternică simţire a puterii lui Dumnezeu şi a prezenţei 
Lui" 20 . Până aici este o exprimare generală, pe care o regăsim în toate 
opiniile referitoare la raportul factorilor divino-uman; dacă este vorba de 
o acţiune de inspirare, toţi sunt de acord cu faptul că Dumnezeu 
adresează cuvintele Sale prin prooroci. Aspectul de diferenţiere constă 
tocmai în aplicarea cu mai multă sau mai puţină precizie şi accent a 
prepoziţiei prin; este necesară o a doua precizare care să ne îndrume 
asupra cantităţii şi calităţii actului făcut prin prooroc. El, lăsat doar în 
această exprimare - fără interpretări ulterioare - poate fi înţeles atât ca 
prepoziţie ce introduce un complement circumstanţial de loc sau spaţiu 
(în cazul acesta complementul arată spaţiul pe care îl străbate sau pe 
unde pătrunde ceva) „lumina trece prin geam" , dar poate introduce şi un 
complement circumstanţial instrumental (cu..., cu ajutorul..., pe calea...) 
„se trasmite prin ereditate". Poate fi deci o prepoziţie locală (Bucureşti - 
Constanta ~ via Feteşti), modală (serbarea începe ~ cu focuri de artificii) 
sau instrumentală (se înţeleg ~ cu tălmaci). Astfel printr-o simplă punere 
în context a acestei particule, prin, putem exprima un raport spaţial, 
indicând mediul, cadrul desfăşurării unei acţiuni, cât şi un raport modal 
sau instrumental, indicând mijlocul, procedeul realizării acţiunii 
(explicaţie DEX al Ib. române). Dacă prima raportare nu îl implică activ 
pe autorul inspirat în vreo acţiune personală sau care să îi devină 
personală, folosindu-l - acesta este termenul cel mai adecvat - în sens 
pasiv pentru a atinge scopul divin - implicarea fiind doar mediatică, cea 
de-a doua, modală (instrumentală) conturează o percepere mai plină, 
mai consistentă a raportului, postulând prin urmare o implicare activă, i- 
mediată. Explicaţia pentru o implicare personală este iarăşi insuficientă, 
în acest caz profetul sau apostolul fiind personal acolo, de faţă la 
satisfacerea inspiraţiei, numai că după prima interpretare - fizic, neactiv, 
instrumental, după cealaltă - spiritual, raţional, cu întreaga 
Personalitate 21 . Din cauza acestei posibilităţi imense de înţelegere a 



20 D. Stăniloae, Revelaţia ca dar..., p. 187. 

21 Prepoziţia cu Genitivul d/a. de la d/a, este folosit în aceste două moduri la 
Ieşire 35.29 „tot bărbatul şi femeia din fii lui Israel, pe care i-a tras inima să aducă 

simplei utilizări nespecifice a prepoziţiei prin, cu ajutorul căreia se 
exprima de fiecare teolog în parte acţiunea de inspiraţie, vom introduce 
o specificaţie făcută de păr. Stăniloae ca să întregească sensul ortodox al 
acestei acţiuni. „Căci acum (după întrupare Cuvântului adică, n.n.) 
vorbeşte Dumnezeu însuşi cu gura omenească şi cu cuvinte omeneşti; şi 
cum nu se va simţi puterea Lui prin aceste cuvinte?" 22 . Se vede aici 
această diferenţă semantică între folosirea profetului ca instrument 
(Domnul vorbeşte ~ profeţi) şi faptul că datorită întrupării, asumării unui 
trup omenesc de către Fiul în timp {acum) El vorbeşte ~ cu gura 
omenească {a Sa). Este evidentă nuanţa pe care trebuie să o aplicăm şi 
noi doctrinei inspiraţiei divine: Dumnezeu nu se foloseşte de gura 
profetului ca de a Sa punându-l pe autor într-o stare de transă, inert şi 
inconştient, fiindcă nu are acces direct la gura acestuia; folosirea gurii 
omeneşti se petrece doar când Dumnezeu are El însuşi una, după 
întrupare. Abia acum poate vorbi El singur cu cuvinte omeneşti, lucru pe 
care mai înainte nu îl putea face, El conservând personalitatea autorului 
sfânt şi posibilităţile acestuia (limitate şi imperfecte) de a exprima ceea 
ce El a conceput în mintea autorului. Exemplar face Stăniloae comparaţia 
pentru stabilirea autenticităţii pururea-fecioria Maicii Domnului, 
comparaţie valabilă şi în cadrul explicaţiei noastre: aşa cum Duhul a 
întrupat Cuvântul în pântecele Fecioarei, tot la fel Acelaşi Duh întrupează 
până la sfârşitul veacurilor cuvântul în mintea autorilor inspiraţi, fără să 
se atingă de persoana acestora. Interpretarea aceasta este şi mai 
evidentă dacă citim mai departe în textul oferit de Stăniloae „atunci 
veneau la oameni din când în când cuvintele lui Dumnezeu şi ele erau 



pentru toate lucrurile ce poruncise Domnul prin Moise să se facă, au adus dar de 
bună voie Domnului". Unii au interpretat textul ca Domnul a poruncit prin Moise (fără 
nici o implicare din partea acestuia), alţii că Domnul a poruncit ca lucrurile să se facă 
prin Moise (cu implicarea directă a acestuia). Pentru alte examinări de texte similare 
vezi Mt. 12.43; Le. 5.19; In. 10.11; Fapte 9.25, 20.3 cu sensul de via{through, prin), 
în schimb alte locuri sunt clare într-o altă direcţie, pe care o vom folosi în 
continuarea explicaţiei noastre lingvistice: Mt. 4.4 „nu numai cu pâine va trăi omul, ci 
cu tot cuvântul care iese ~ (din) gura lui Dumnezeu". în mod constant, permanent 
(dia. pantoj) Mc. 5.5, Fapte 10.2; 2 Tes. 3.16. Pentru valoarea sa instrumentală, cu 
ajutorul, prin intermediul, cu. ..Fapte 1.16; 20.28; din cauza..., cu ajutorul, 
datorită... Rom. 2.27; Gal. 2.16; prin mijlocirea unei persoane Mt. 2.15; Fapte 11.28; 
Rom. 1.5; 1 Cor. 1.9. 

22 D. Stăniloae, steit, p. 187. 



245 



depozitate în Lege şi în scrierile profeţilor' 23 . Dacă la profeţi ajungeau 
doar cuvintele lui Dumnezeu, „lucruri pe care ochiul n-a văzut şi urechea 
n-a auzit şi la inima omului nu s-au suit, pe acestea Ie-a gătit Dumnezeu 
celor ce-L iubesc pe El' 24 , atunci sigur nu se putea ca Dumnezeu să le 
folosească numai gura - în cazul propovăduiri - sau doar mâna, pentru 
consemnarea înscris a mesajului. Este cert faptul că mesajul era acordat 
profetului, încredinţat acestui, urmând ca autorul uman să îl transmită cu 
mijloacele proprii, dar sub tutela Duhului Sfânt, mai departe oamenilor. 

Sf. Ioan Hrisostom spunea 25 , referitor la libertatea conservată de 
Duhul, la respectul personalităţii sale, că profetul afirmă totul cu un spirit 
treaz, cu un simţ al înţelepciunii, fiind conştient de ceea ce el predică; 
libertatea profeţilor, care au proorocit într-o manieră clară, înţeleaptă şi 
dreaptă, fiind tot timpul în măsură să hotărască asupra a ceea ce aveau 
de făcut, ei n-au fost supuşi nici unei constrângeri. 

Este de remarcat în concepţia biblică şi în Tradiţia Bisericii 
unitatea părerii acestei sinergii divino-umane a inspiraţiei. Ap. Petru 
mărturiseşte colaborarea între cei doi factori zicând că „oamenii sfinţi ai 
lui Dumnezeu au grăit, purtaţi fiind de Duhul Sfânt" (II Petru 1.21), 
arătând atât colaborarea lor pentru compunerea cărţilor vechi- 
testamentare, cât şi, mai apoi, pentru scrierile Noului Testament (II Pt. 
3.15-16). Teofilact al Ohridei afirmă pe aceeaşi linie ortodoxă că „Duhul 
Sfânt inspiră pe fiecare din profeţi, aceştia au istorisit ceea ce au primit 
de la Duhul, însă fiecare (a făcut-o, n.t.) în forma în care a fost 
capabil" 26 , subliniind contribuţia aghiografului în măsura în care îl ajută 
propria capacitate la colaborarea cu Duhul. 

Inspiraţia este un proces viu, divers şi capabil de a se adapta; 
acest lucru este demonstrat privind cu atenţie autorii Vechiului şi Noului 
Testament. în Vechiul Testament trebuie să distingem în mod deosebit 
profeţii şi maeştrii înţelepciunii. Profetul primeşte de la Dumnezeu un 
impuls şi din partea sa contribuie la tot ceea ce priveşte lucrul artizanal 
al compoziţiei; impulsul divin poate fi ca un foc irezistibil, ca un papirus 
mestecat, care după aceea devine cuvânt profetic (cf. Ez 3,1-5), ca un 
răcnet de leu, care răsună în cuvintele profetului (cf. Am 3,8), ca o 



23 Ibidem. 

24 1 Corinteni 2.9 'cu referire la profeţia din Isaia 64.3. 

25 Omilia 29 la I Cor. 12, 1-2, în M.P.G., 61, pp. 241-242. 

26 M. Basarab, stcit, p. 231. 

viziune internă a sufletului (cf. Ieri). Cu impulsul divin are loc începutul 
activităţii literare şi care se conclude în lucrul împlinit. întregul proces - 
de la primele însemnări până la deplina realizare - se dezvoltă, în mod 
particular, în sfera de influenţă a Duhului Sfânt 27 . 

Experienţa inspiraţiei a existat aşadar atât în Vechiul Testament 
la profeţi, cât şi în comunităţile creştinismului timpuriu în care a fost 
interpretată ca o izbucnire a Duhului prezisă de profetul Ioil (3.1-2), şi a 
fost dramatic simbolizată de pogorârea Duhului Sfânt în chip de limbi de 
foc la Cincizecime (Fapte 2). Inspiraţia Duhului aducea cu sine o 
varietate de experienţe extatice, care includeau vorbirea în limbi şi 
reînvierea (demnităţii) profeţiei. în lumina unor astfel de experienţe şi 
având în vedere credinţa creştinilor în divinitatea Duhului Sfânt, El este 
cunoscut ca fiind acelaşi Duh care a condus pe cei din vechime la 
credinţa în Hristos şi Care acum împărtăşeşte lumii, prin Biserică, pe Cel 
profeţit „odinioară" (cf. Evrei 1.1-2). 



Duhul şi Biserica 

Esenţa spirituală a Bisericii este să ne introducă în sfera vieţii 
trinitare şi să intrăm în relaţie personală cu Tatăl, Fiul şi Duhul Sfânt. în 
această realitate teandrică divino-umană, suntem chemaţi să urmărim 
îndumnezeirea prin har. Părintele Stăniloae subliniază că în Biserică noi îl 
experiem pe Hristos în Duhul, iar acest lucru nu înseamnă că la Rusalii a 
avut loc o nouă unire ipostatică între Duhul Sfânt şi umanitate. în tradiţia 
ortodoxă, fiecare dintre cele trei persoane ale Sfintei Treimi este văzută 
ca împărtăşind lucrarea celeilalte, astfel că Tatăl şi Fiul sunt prezenţi în 
fiecare lucrare a Duhului. 28 

Baza epistemologică a îndumnezeirii din teologia păr. Stăniloae 
arată că persoana divină care îl face pe Dumnezeu transparent prin 
puterea şi lumina de dincolo de natură şi care săvârşeşte sensibilitatea 
sufletului este persoana Duhului Sfânt. în el, revelaţia este realizată prin 
puterea divină şi apoi adusă în creatura umană. Ca atare, creatura însăşi 
devine transparentă, adică deschisă faţă de Duhul Sfânt: aceasta este 



27 Pr. conf. Iosif Bisoc, op. cit. 

28 Cf. Emil Bartoş, Conceptul de îndumnezeire în teologia lui Dumitru 
Stăniloae, Ed. Institutului Biblic „Emanuel" din Oradea, 1999, pp. 362-367. 

lucrarea de inspiraţie pe care Duhul o face înainte de venirea Fiului şi de 
care este plin în mărturii tot Vechiul Testament prin glasul profeţilor. 

Referitor la consecvenţa purcederii Duhului faţă de naşterea 
Fiului, Sf. Vasile cel Mare spune că „dacă socotim că Duhul e superior lui 
Dumnezeu (Tatăl, n.n.), atunci El nu mai e de la Dumnezeu, în timp ce în 
Scriptură se vorbeşte de „Duhul Cel de la Dumnezeu" (I Cor. 2, 12). Or, 
dacă El este „de la Dumnezeu", atunci cum ar putea fi El mai bătrân 
decât Cel de la care Şi-a primit fiinţa? Şi ce nebunie mai poate fi şi aceea 
când, nefiind decât un singur „nenăscut", să spună că e altă fiinţă 
superioară Celui nenăscut? însă Duhul Sfânt nu-i nici înaintea Fiului Celui 
Unul-Născut, întrucât nu există nici un mijlocitor între fiul şi între Tatăl. 
Pe de altă parte, dacă Duhul nu-i „de al Dumnezeu" şi dacă a venit prin 
Hristos, atunci El nici nu există din capul locului... Aşadar, e un lucru cu 
totul nelegiuit şi să cobori Duhul Sfânt până la măsura făpturii, dar greşit 
este şi să-L pui mai presus decât Fiul ori mai prejos decât Tatăl, atât ca 
timp, cât şi ca rang" 29 . 

Desigur, nu se poate trece cu vederea faptul că Revelatorul 
culminant al lui Dumnezeu s-a făcut Fiul sau Cuvântul lui Dumnezeu prin 
întrupare. Dar cel ce-l face pe acesta evident ca Fiul şi Cuvântul cel unic 
al lui Dumnezeu, care a luat trup, sau cel prin care se face Acesta 
evident ca atare în starea lui dinainte de întrupare şi după întrupare, este 
Duhul Sfânt. Conlucrarea celor două persoane este evindentă şi a fost 
exemplar pusă în valoare de lucrarea Cele cinci cuvântări teologice ale 
Sfântului Grigorie de Nazianz. Duhul este Cel care face transparentă 
făptura lui Dumnezeu; dacă n-ar fi manifestarea Duhului şi a puterii 
aduse de El, cuvântul Revelaţiei nu s-ar putea impune în suflete ca 
cuvânt al lui Dumnezeu. Puterea Duhului Sfânt care lucrează în cuvânt şi 
în acte deosebite de cuvânt, impune cuvântul în suflete ca cuvânt al lui 
Dumnezeu 30 . De aceea, alăturând Fiului şi lucrării Sale pe cea a Duhului, 
deofiinţă şi de-o-lucrare cu El, sinodalii au declarat în 325 că noi credem: 
„ . . . şi întru Duhul Sfânt, . . . Care a grăit prin prooroci". 



29 Sf. Vasile cel Mare, Epistola 52, în „PSB", voi. 3: Epistole, trad. din greacă, 
introducere şi note de pr. Teodor Bodogae, Ed. Basilica a Patriarhiei Române, 
Bucureşti, 2010, p. 128. 

30 D. Stăniloae, Sfântul Duh în Revelaţie..., p. 218. 

RECENZII ŞI AL TE LUCRĂRI 

Pr. Adrian Niculcea, „Istoria sistematică a dogmei trinitare' 



Apărută în Colecţia „Religie Filosofie" cu numărul 23 la Editura 
Vasiliana"98 (Iaşi, 2010), cartea „Istoria sistematică a dogmei trinitare" 
a părintelui Adrian Niculcea - profesor de dogmatică ortodoxă comparată 
în cadrul Facultăţii de teologie de la Constanţa - este expusă într-un înalt 
nivel academic, ce se remarcă încă de la început prin două trăsături 
fundamentale şi imperioase unei lucrări teologice de o asemenea talie şi 
importanţă: pe de o parte sublimitatea discursului academic, iar pe de 
alta prin coerenţa şi accesibilitatea acestuia pentru orice teolog care o 
parcurge. Această expunere - lipsită cu totul de exprimări elucubrante 
pe care ne-am obişnuit în ultima vreme să le auzim la mulţi teologi (şi 
politicieni!) - am fost fericit s-o observ la domnia sa ca o rafinare a 
stilului său în urma unei munci de cercetare îndelungate şi asidue. Pe 
lângă problematica dezbătută, ideile îndrăzneţe dar şi pertinente ridicate 
la fileul teologiei interconfesionale contemporane şi stilul dânsului 
remarcabil de fluent şi accesibil sunt notele distinctive ale cărţii „Istoria 
sistematică a dogmei trinitard', rezumând o gândire teologică profundă 
şi matură, venită în ajutorul Teologiei creştine în general şi în 
consolidarea Bisericii lui Hristos pe care ne-am dori-o a fi una şi din 
punct de vedere al mărturisirii credinţei creştine. De altfel, crezul 
părintelui Niculcea pentru conceperea oricărei cărţi e că orice discurs 
teologic trebuie să fie atât de clar astfel încât orice cititor - cu orice 
pregătire teologică - să poată înţelege, iar asta se poate face numai 
dacă pentru tine e foarte clar ceea ce spui. 

Structurată în trei părţi şi şapte capitole, fiecare cu câte 2-3 
subcapitole, Istoria dogmei trinitare porneşte de la o introducere 
generoasă în care îşi mobilizează expozeul său teologic pentru a ne 
lămuri asupra actualităţii problematicii abordate şi a propune câteva 
ipoteze de lucru în cercetarea pe care o propune pe parcursul a aproape 
500 de pagini. Pornind de la papa Ioan Paul al II-lea care transmitea - 
prin documentul Comisiei pontificale pentru promovarea unităţii creştine 
dat publicităţii la 13 septembrie 1995 sub titlul „Tradiţia greacă şi latină 
cu privire la purcederea Sf. Duh", generat de întâlnirea cu patriarhul 

ecumenic Bartolomeu I - părerea oficială a Bisericii Romano-Catolice 
potrivit căreia această gravă dispută - pe marginea purcederii Sf. Duh - 
dintre poziţiile catolică şi ortodoxă, este doar o simplă neînţelegere. în 
realitate, departe de a fi divergente, sunt, de fapt complementare: 
afirmaţia ortodocşilor că Duhul purcede numai de la Tatăl ar viza doar 
monarhia Tatălui, caracterul său personal, adică distincţia dintre 
i postase, în timp ce doctrina latină a purcederii lui de la Tatăl şi de la Fiul 
ar viza consubstanţialitatea persoanelor treimice (p. 6). Această supoziţie 
este demontată în cartea părintelui profesor A. Niculcea printr-o analiză 
sistematică şi profundă a terminologiei, etimologiei şi istoriologiei 
reflecţiilor şi opiniilor teologice asupra dogmei trinitare. 

Punerea în corespondenţă a termenului latin procedere cu cei 
greceşti proienai şi ekporeuomai ne lărgesc perspectivele doctrinare. 
Processio poate semnifica în egală măsură, ca un termen general, atât 
originea Fiului, cât şi pe aceea a Duhului Sfânt; el poate desemna mai 
special originea Sfântului Duh. Termenul latin procedere denotă 
„comunicarea divinităţii consubstanţiale de la Tatăl la Fiul şi de la Tatăl 
prin sau împreună cu Fiul către Duhul", iar nu relaţia prin care Tatăl 
comunică atât Fiului, cât şi Duhului distincţia lor ipostatică, specificul lor 
personal (p. 18). Teologia catolică declară că distincţiile între persoane 
se bazează pe calitatea lor de a fi relaţii, adică realităţi care prin ele 
însele se raportează una la cealaltă. Această soluţie este limitativă pentru 
că dacă Fiul se distinge de Tatăl nu prin actul naşterii sale din el, ci prin 
relaţia de filiaţie care-l raportează intrinsec la el, iar Tatăl nu se distinge 
de Fiul prin faptul că-l naşte, ci prin relaţia sa de paternitate, care-o 
presupune pe aceea de filiaţie, Duhul Sfânt nu se va distinge de Tatăl 
separat de Fiul, ci de ei amândoi, care în raport cu el reprezintă relaţia 
de spiraţie activă ce presupune automat o spiraţie pasivă. Pe de altă 
parte „complementaritatea acestor două expuneri" nu poate fi 
acceptabilă pentru că teologia ortodoxă nu recunoaşte distincţia 
ipostaselor pe baza „relaţiilor originante", şi nici nu poate fi de acord în 
niciun caz cu idea că „originea" fiinţei consubstanţiale a Duhului Sfânt ar 
fi Fiul fie şi în unire cu Tatăl până la punctul în care purcederea ar fi 
declarată ca având loc tamquam ab uno principio (p. 20). Dacă prin 
procesiuni înţelegem acele „acte originante" în urma cărora Fiul şi Duhul 
vin la o existenţă divină deplină, consubstanţiale, în urma relaţiei lor 
cauzale cu Dumnezeu Tatăl, atunci această „existenţă" este înţeleasă în 

ortodoxie ca fiind exclusiv una „ipostatică": prin actul naşterii sale din 
Tatăl Fiul vine la existenţă ca Fiu, ca ipostas distinct de tatăl şi de Duhul, 
adică într-o relaţie în care, tocmai pentru că îl distinge etern de Tatăl şi 
de Duhul, este consubstanţial cu Tatăl şi cu Duhul (p. 21). Pentru a 
scoate în evidenţă această incompatibilitate de viziuni părintele Niculcea 
pleacă de la „cum" dă Tatăl dumnezeirea Fiului şi Duhului şi ajunge la 
„cum" se raportează persoanele între ele: Tatăl se raportează la 
celelalte persoane, Fiul şi Duhul, într-un mod distinct doar după ce le 
comunică - la nivel fiinţial - dumnezeirea. Termenul „ekporeusis" este 
specific doar relaţiei Tatăl-Duhul, prin care Tatăl purcede pe Duhul Sfânt. 
Complementaritatea relaţiilor intratrinitare acuză legitimitatea acestui 
termen pentru faptul că formula a Padre Filioque colportează fiinţa 
consubstanţială de la Tatăl prin Fiul până la Duhul prin actul naşterii şi al 
comunei-purcederi întărind relaţiile ipostatice, în timp ce ekporeusis 
limitează raportarea dumnezeirii numai la ipostasul Tatălui. în acest 
sens, părintele profesor este ferm pe poziţia ortodoxă că învăţătura 
noastră nu recunoaşte distincţia ipostaselor pe baza „relaţiilor 
originante": dacă prin „procesiuni" înţelegem acele acte originante în 
urma cărora Fiul şi Duhul Sfânt vin la o existenţă divină deplină, 
consubstanţială, în urma relaţiei lor cu Tatăl, atunci prin actul naşterii 
vine la existenţă Fiul iar prin purcedere Duhul Sfânt. Astfel expresia „din 
fiinţa Tatălui" nu trebuie înţeleasă cauzal, ci calitativ, adică Fiul este din 
aceeaşi fiinţă cu Tatăl, egal, omous/os(p. 21). 

Trecând în revistă ideile şi concepţiile filosofico-religioase mai 
întâi ale gnozei siriece (Saturnin, Basilide, Carpocrate, Marcion) 1 , apoi ale 
montanismului anticreştin 2 , ale marcionismului sau gnozei alexandrine - 



1 La care „marele secret" al gnosticilor era că, mai presus de Creatorul 
acestei lumi (Dumnezeul Vechiului Testament) - există un Dumnezeu necunoscut, 
creator al lumii spirituale, revelat abia în Noul Testament, prin Iisus Hristos (p. 36). 
Acest al II-lea Dumnezeu a făcut lucruri mai mari: salvarea oamenilor din mâna 
Dumnezeului legii şi repatrierea sufletelor în p/eroma(p. 43). 

2 Care considerau pe Montanus mai presus de Duhul Sfânt. Spunând că 
Iisus avea asupra Sa pe Duhul Sfânt, iar Montanus pe Paracletul - superior Duhului 
Sfânt - montaniştii ajunseseră la a boteza în „numele Tatălui, al Fiului şi al lui 
Montanus". Legat de procesul inspiraţiei, Tertulian spunea că, pentru montanişti, 
aceasta era o posedare depersonalizantă, In puterea Duhului, profetul pierde 
controlul simţurilor şi al minţii, de aceea şi morala pe care o produceau în faţa lumii 
era una licenţioasă, dedându-se la desfrâu, libidinose vivunt, ca o eliberare de 

părintele A. Niculcea reuşeşte la fel de sintetic şi în partea a Ii-a a 
lucrării să arete şi care au fost premisele crizei trinitare pentru gândirea 
patristică greacă: provocare ariană, subordinaţianismul trinitar, reacţia 
adopţiană şi cea esenţialistă, inserând aici şi problema Duhului Sfânt 
pentru arianism 3 . 

în ultima parte este abordată aceeaşi problematică numai că din 
partea occidentală, unde părinţii latini - precum Augustin - creează o 
reacţie promptă, virulentă şi pertinentă provocărilor ariene ale timpului. 
Opusculele antieariene ale Fericitului Augustin sunt nişte expuneri 
doctrinare remarcabile, pline de eleganţă şi concizie, menite să susţină 
diferenţa de esenţă dintre persoanele treimice. Pentru autorul acestor 
cuvântări Fiul este diferit ca esenţă de Dumnezeu-Tatăl, cauza sa, pe cât 
este de diferit, ca esenţă, de Duhul Sfânt pe care, la rândul său, îl 
purcede. 

Dogma Sfintei Treimi este baza învăţăturii creştine despre 
Dumnezeu. Negarea acestei învăţături sau alterarea ei prin substitute 
mai mult sau mai puţin raţionale plasează automat pe cel ce o face în 
afara creştinismului însuşi. Reproşul ortodocşilor a fost dintotdeauna 
acela că prin afirmarea purcederii Duhului şi din /^/(Filioque), teologii 
latini atenuează distincţia Fiului de Tatăl, conducând chiar la confuzia lor 
ipostatică (p. 11). La rândul lor, teologii catolici nu au întârziat să 
întoarcă argumentul, reproşând ortodocşilor că prin respingerea 
adaosului Filioque ajung să nu mai poată distinge pe Fiul de Duhul Sfânt, 
în esenţă cele două perspective - romano-catolică şi ortodoxă - au fost 
rezumate de părintele profesor de dogmatică A. Niculcea în felul 
următor: latinii văd întâi natura, iar persoana numai ca mod de a fi al 
naturii, de aceea pentru latini formula este „sunt 3 persoane într-un 
Dumnezeu". Grecii, pe de cealaltă parte, vizează întâi persoana şi 
consideră natura drept conţinut al ei; pentru ei divinitatea nu e doar în 3 



constrângerile legii vechi şi manifestare a deplinei revelaţii - cum se considera 
Montanus (p. 62). 

3 Pr. Prof. Niculcea abordează aici un capitol foarte puţin cunoscut lumii 
teologice largi, a doctrinei unor eretici pe care Serapion, episcop de Thmuis, îi 
numeşte „tropici", foşti arieni, care „cugetau împotriva Duhului Sfânt, considerându-L 
creatură, ca unul din duhurile slujitoare şi se deosebeşte de îngeri numai prin 
treaptă" (p. 294). Restul mărturiilor şi abordărilor din acest capitol ne îndrumă paşii 
spre înţelegerea premiselor învăţăturii Filioque. 

persoane, ci divinitatea este cele Trei Persoane: „un Dumnezeu în Trei 
Persoane". 

Expunerea, departe de a fi una uşoară, placidă, ne dă în schimb 
bucuria şi emoţia unei citiri de mare clasă teologică şi de un adevărat 
nivel academic al abordărilor textelor inserate sau amintite în lucrare. 

Cartea „Istoria sistematică a dogmei trinitard' este o realizare 
sintetică, plină de patos teologic şi care ilustrează foarte bine aplecarea 
mai degrabă spre înţelegerea dogmelor, decât spre acceptarea lor 
volens-nolens. Sperând că prezentarea mea a reuşit - măcar în parte - să 
dezvăluie spiritul sagace cu care încearcă să ne obişnuiască părintele 
profesor Adrian Niculcea, vă invit să parcurgeţi cu mult răbdare cartea 
„Istoria sistematică a dogmei trinitard' pentru a înţelege paşii gândirii 
sistematice prin care a ajuns la o asemenea profunzime a gândirii 
dogmatice comparate. Aşteptăm cu nerăbdare următoarea lucrare, 
părinte profesor! 

Pr. asist. dr. Tudor Cosmin CIOCAN 



392 



